המטוס המשמש לטיסות ארוכות-טווח הוצב בקו תל אביב-ליסבון. צילום איירבס.
טאפ אייר פורטוגל (TAP) שהשיקה בחודש מרץ האחרון קו טיסות ישיר ויומי מתל אביב לליסבון עם יעדי המשך בברזיל ובארה”ב תציב החל ממחר (ה’) מטוס חדיש מסוג A321 LR המיועד לטיסות ארוכות טווח ומציע שדרוג לנוסעים.
המטוס החדיש מציע בכל המושבים מסכים אישיים עם VOD, שקעי חשמל, USB וכן WIFI. מחלקת העסקים במטוסי האיירבס A321LR מציעה מושבי מיטה שטוחים לחלוטין (Flat Bed).
זה שדרוג משמעותי של חווית השירות, הן לטסים לליסבון, והן לממשיכים לצפון ודרום אמריקה, אשר יזכו בשירות ארוך טווח כבר מתל אביב'”, ציין ישי בוך, מנהל חברת TAP אייר פורטוגל בישראל.
TAP מתכננת לקלוט עד סוף שנת 2019 יותר מ-37 מטוסי איירבס חדשים ממספר דגמים בכך, תהיה לאחת מחברות התעופה עם צי המטוסים הצעיר ביותר בעולם. TAP היא החברה הראשונה בעולם שקיבלה את המטוס החדש ורחב-הגוף A330-900neo ובין הראשונות בעולם שקיבלה את המטוס החדש צר הגוף A321LR .
פתיחת קו הטיסה היומית בין תל-אביב-ליסבון נעשתה כחלק מתוכנית הרחבה ופתיחת קווים של החברה ברחבי העולם ובמסגרתו תציע TAP טיסות המשך נוחות לנוסע הישראלי למגוון יעדים באירופה, צפון ודרום אמריקה ואפריקה.
הטיסה מתל אביב ממריאה בשעה 5:05 בבוקר ונוחתת בליסבון בשעה 9:00 (זמנים מקומיים) והטיסה מליסבון ממריאה בשעה 14:20 ונוחתת בשעה 21:30 בישראל. הקו החדש מאפשר הגעה נוחה ומהירה לבירה ליסבון וליעדים נוספים של החברה: פורטו, פארו, מדיירה והאזוריים, ברזיל, ארה”ב ואפריקה.